**Асия Дастанова, Алия Алтаева**,

«Балауса» бөбекжай балабақшасы,

«Қарлығаш» орта топ тәрбиешісі

ОҚО, Созақ ауданы,

Шолаққорған ауылдық округі

**Адасқан құмырсқа**

**Білім саласы**: Коммуникация

Б**ілім бөлімі**: Драма

**Мақсаты**: Жәндіктер туралы түсінік беру, жәндіктерге деген қамқорлық сезімдерге тәрбиелеу. Бірлікке, еңбеккерлікке, татуллыққа, сыйластыққа баулу. Ертегіні музыкамен сахналау. Сахна кейіпкерлерінің әрекеттеріне өз көзқарастарын білдіру.

**Әдіс-тәсілдері мен технологиялары**: Әңгімелеу, мнемотехнологияны пайдалану арқылы сұрақ-жауап, люлия, драмалау.

|  |  |  |
| --- | --- | --- |
| **Оқу қызметі кезеңдері** | **Тәрбиешінің іс-әрекеті** | **Балалардың іс- әрекеті** |
| Мотивациялық-  қозғаушы кезең  Іздену-ұйымдастыру-  шы кезең    Рефлексивті коррекциялаушы кезең  Дымбілмес: | Музыка баяу ойнап тұрады.  Тәрбиеші балаларды қатармен залға кіргізеді.  **Жылулық шеңбері:**  Үлкенге де «Сіз»,  Кішіге де «Сіз».  Баршаңызды құрметтеп,  Бас иеміз біз.  **Таңғажайып сәт**: Есік қағылады. Қонаққа қолында суретті кітабы бар Дымбілмес кіреді.  **Дымбілмес**: - Сәлеметсіңдер ме, балалар! Сендер мені таныдыңдар ма?  - Иә, мен Дымбілмеспін.  - Балалар, мен жолда келе жатып мына кітапты тауып алдым. Бірақ бұл кітапта тек суреттер екен, не туралы екенін де түсінбедім. Мен ертегі тыңдағанды, ертегі оқығанды ұнатамын.  Маған, мына кітап не туралы екенін білуге көмектесесіңдер ме?  **Тәрбиеші:** -Балалар, Дымбілмеске көмектесемізбе?  **Жұмбақ:**  -Екі басы жұдырықтай,  Белі қылдырықтай.  -Балалар, біз өткен оқу қызметімізде «коммуникация» саласы, драма бөлімі бойынша: «Адасқан құмырсқа» ертегісін тыңдадық.   * -Балалар, Дымбілмеске көмектесу үшін мына суретке қарап ертегіні есімізге түсірейікші. (Луллия әдісі бойынша мнемотехнологияны пайдалану) * -Құмырсқа кімдерге өкпелеп кетіп қалады? * - Не үшін өкпелеп кетеді? * -Кімдермен дос болады? * -Кімдерді көмекке шақырады?   -Олар көмектесе ме ?   * -Кімдер көмекке келеді? * -Олай болса, балалар, біз осы ертегіні келген қонақтарға және Дымбілмеске сахналап көрсетейік.   **«Адасқан құмырсқа»** ертегісін драмалау  **Автор:** - Ерте, ерте, ертеде асу-асу белдерде құмырсқалар күнделікті еңбек етіп өмір сүріп жатты. Алайда өзімшіл бір құмырсқа үнемі ой үстінде қиялданып жатады.  **Құмырсқаның анасы** (жақындап):-Балам, тұр, жұмыс жасап бауырларыңа көмектес.  **Құмырсқа**: Ииии, ойымды бөліп жібердіңіз ғой.  **Автор:** Құмырсқа бауырларына өкпелеп илеуден кетіп қалады да, ара мен қоңызға барып, солармен достасыпты.  **Құмырсқа** -Сәлеметсіңдер ме? Сендерде өте көңілді екен, сендермен дос болайыншы.  **Автор :-** Бірде азық іздеп, ұзақ шарлап жүріп бір үлкен дән тауып алыпты. Оны өзімен алып кетпекші болып, сүйреуге, көтеруге қанша тырмысса да дәнді орнынан қозғалта алмайды. Ақыры құмырсқа өзінің жаңа достарын көмекке шақырмақ болып шешеді. Әуелі бал жинап жүрген  араны кездестіріп, өтініш жасайды..  **Құмырсқа:** - Достым, маған көмектесші, жалғыз өзімнің шамам жетер емес.  **Ара:** - Көріп тұрған жоқсың ба? Мен де жұмыс істеп жүрмін  **Автор:** -Осылай деп ара ары қарай ұшып жөнеліпті, ал құмырсқа енді қоңызға келеді..  **Құмырсқа**-Достым, маған көмектесші, жалғыз өзімнің шамам жетер емес.  **Қоңыз:-**Мен сен үшін мына жұмысымды тастап кете алмаймын.  **Автор:** -Достарының қылығына өкпелеген құмырсқа үйіне қарай кетіп бара жатып, өзінің бауырластарын кездестіреді.  **Құмырсқалар:**  -Саған не болды?-Неге көңілсізсің?  **Автор: -**Құмырсқа басынан өткенінің бәрін айтып береді. Бауырластары оған дәнді жеткізуге көмектесіпті. Өкпелеп кеткен құмырсқа өзінің илеуніне оралыпты.  **Құмырсқаның анасы** (жақындап):-Адасқанның айыбы жоқ қайтып үйірін тапқан соң.  **Автор:**-Ынтымақ, бірлік бәрін жеңбек, бауырларыңмен ынтымақта болыңдар. Жұмыла көтерген жүк жеңіл.   * -Сендерге бүгінгі ертегіні сахналау ұнады ма? * -Дымбілмес, саған біздің балалардың сахналаған ертегісі ұнады ма? * - Иә, сендер өте еңбекқор, ақылды балалар екенсіңдер. * Ертегінің не туралы екенін түсіндің бе?   -Иә, мен бұл ертегіні достарыма айтып берем- деп балалармен қоштасады  Балаларды мақтау-мадақтау. | Балалар келген қонақтармен сәлемдеседі  -Иә  -Сәлеметсің бе, Дымбілмес!  -Иә, көмектесеміз  -Құмырсқа  -Бауырларына өкпелеп кетеді.  -Себебі ол жалқау, еңбек еткісі келмейді.  -Жәндіктермен, олар: аралар, қоңыздар, шегіртке қанқызы.   * -Араларды, қоңыздарды.   -Жоқ, өйткені олар өздері жұмыс жасап жатады.  -Бауырластары  Баяу музыка ойналып илеу маңында енбектеніп жатқан 4 құмырсқа жүреді, бір құмырсқа ерігіп жатады.  Құмырсқаашуланып орнынан тұрып шығып кетеді.  Ортаға көңілді музыка ойналып түрлі жәндіктер би билейді: 3 көбелек, 1 қоңыз, 2 ара, 1 шегіртке, 1 ханқызы  Құмырсқа жақындап келіп қосылып билейді.  Барлығы шығып кетеді, баяу музыка ойналады.  Музыка ойналып аралар  бал жинаған болып билейді.  Ара шығып кетеді  Қоңыз қиын домалатып келеді  Шығып кетеді.  Құмырсқа қабағын шытып ренжіген кейіп танытып тұрады, бауырластары барып дәнді көтеріп илеуге алып келеді.  Құмырсқалар, көңілді музыка ойналып билейді. Биден соң барлық жәндіктер шығып бас иіп салем береді.  -Иә, бізге ертегіні сахналау ұнады.  -Сау бол, Дымбілмес! |

**Күтілетін нәтиже:**

**Жаңғыртады:** Сахналық кейіпкерлерді музыкамен бейнеледі.

**Түсінеді:** Татулық, адамгершілік қасиеттерін түсінеді.

**Қолданады:** Сахна көрінісін дамыта отырып, кейіпкерлердің дағдысын меңгерді.

